Provedba projekta GLOBUS – ožujak

Učenici 1.a, 4.a, 5.a i 5.c razreda sudjeluju u provedbi projekta GLOBUS. Danas su pedagog Marin Adžaga i knjižničarka Anita Tufekčić u suradnji s učiteljicama Jelenom Cvijović i Jasminkom Hot proveli akcijsko istraživanje kroz anketu pod nazivom „Živjeti zdravo“. Upitnik se sastojao od 22 pitanja, nakon obrađenih podataka saznat ćemo koliko naši učenici uistinu žive zdravo.

Također, pedagog Marin Adžaga održao je radionicu s učenicima 5.a i 5.c razreda o zdravim navikama kako bi učenike potaknuo na zdrav i kvalitetniji život. Radionica u petim razredima započela je laganom tjelovježbom. Središnji dio radionice uključivao je razgovor o zdravoj prehrani, važnosti tjelovježbe i boravka u prirodi. Učenici su razmijenili vlastita iskustva. Kroz radionicu dotakli smo se i naglih promjena navika zbog korona krize.